Jelaskan Sajarah dari VSAT dalam bahasa sunda

Konsép orbit geostationér asalna ti Konstantin Tsiolkovsky saurang ahli téori Rusia, anu nulis artikel ngeunaan lalampahan rohang jomantara kira-kira mimiti abad Ka-20. Taun 1920, Hermann Oberth sarta Herman Potocnik, dipikawanoh ogé minangka Herman Noordung, ngécéskeun hiji orbit dina luhurna 35.900 kilométer hiji période anu cocog jeung période rotasi Bumi, ku kituna satelit katingali ngalayang di luhur tetep dina ekuator Bumi. .

Arthur C. Clarke ilubiung dina pamahaman Satelit ngaliwatan hiji artikel anu dipedar di  Wireless World bulan Oktober 1945 anu dijudulan "Extra-Terrestrial Relays: Can Rocket Stations Give World-wide Radio Coverage?". Dina artikel ieu, Clarke henteu ngan nangtukeun   karakteristik orbit anu diperlukeun pikeun orbit géostasionér, tapi ogé ngabahas frékuensi sarta daya anu diperlukeun pikeun komunikasi.

Komunikasi Satelit dimekarkeun dina taun genep puluhan ku NASA, ngaranna Syncom 1-3. Manéhna mancarkeun liputan langsung    Olimpiade 1964 di Jepang pikeun pemirsa di AS sarta Eropa. Sanggeus ti éta, dina tanggal 6 April 1965 satelit komérsial kahiji diapungkeun ka jomantara, Intelsat I, katelahna Early Bird.

VSAT Komérsial kahiji nyaéta C band  (6 GHz) sistem ngan ukur narima ku Equatorial Communications ngagunakeun téknologi spread spectrum. Leuwih ti 30,000 sistim anténeu 60 cm anu dijual dina awal taun 1980an. Saterusna Equatorial  ngamekarkeun sitsim 2 arah C band  (4/6 GHz) ngagunakeun anténeu 1 m x 0.5 m  sarta geus ngajual kira-kira 10.000 unit taun 1984-85.

Taun 1985, Schlumberger Oilfield Research jeung Hughes Aerospace ngamekarkeun Ku band (12–14 GHz) kahiji di dunya  VSAT   nyadiakeun konektivitas raramat portabel pikeun pengeboran lapangan minyak sarta unit éksplorasi. VSAT Ku Band lolobana lokasi ayeuna dipakéna  pikeun data atawa aplikasi telepon. Raramat VSAT pangbadagna (leuwih ti 12.000 lokasi) dipaké ku Spacenet sarta MCI pikeun US Postal Service.